Document ID: 32011D0254

РЕШЕНИЕ НА КОМИСИЯТА
от 20 април 2011 година
за уравняване на сметките на разплащателните агенции в Германия, Италия и Румъния, свързани с разходите, финансирани от Европейския земеделски фонд за развитие на селските райони (ЕЗФРСР) за финансовата 2009 година
(нотифицирано под номер C(2011) 2748)
(само текстовете на немски, италиански и румънски език са автентични)
(2011/254/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално членове 30 и 33 от него,
след консултация с Комитета по фондовете,
като има предвид, че:
(1)
С решения 2010/263/ЕС (2) и 2010/722/ЕС (3) на Комисията за финансовата 2009 година бяха уравнени сметките на всички разплащателни агенции, с изключение на немските разплащателни агенции „Bayern“ и „Rheinland-Pfalz“, италианската разплащателна агенция „ARBEA“ и румънската разплащателна агенция „PARDF“.
(2)
След като получи нова информация и извърши допълнителни проверки, Комисията взе решение за разходите, финансирани от Европейския земеделски фонд за развитие на селските райони (ЕЗФРСР) относно пълнотата, точността и достоверността на сметките, предадени от немските разплащателни агенции „Bayern” и „Rheinland-Pfalz“, италианската разплащателна агенция „ARBEA“ и румънската разплащателна агенция „PARDF“.
(3)
В съответствие с член 30, параграф 2 от Регламент (ЕО) № 1290/2005 настоящото решение не оказва влияние върху последващите решения на Комисията за изключване от финансиране от страна на ЕС на разходи, които не са били извършени в съответствие с правилата на ЕС,
ПРИЕ НАСТОЯЩОТО РЕШЕНИЕ:
Член 1
С настоящото решение се уравняват сметките на немските разплащателни агенции „Bayern“ и „Rheinland-Pfalz”, италианската разплащателна агенция „ARBEA” и румънската разплащателна агенция „PARDF“, свързани с разходите, финансирани от Европейския земеделски фонд за развитие на селските райони (ЕЗФРСР) за финансовата 2009 година.
Сумите, които подлежат на възстановяване от всяка държава-членка, или следва да ѝ бъдат изплатени в рамките на дадена програма за развитие на селските райони по силата на настоящото решение, включително тези, които са резултат от прилагането на член 33, параграф 8 от Регламент (ЕО) № 1290/2005, са посочени в приложението.
Член 2
Адресати на настоящото решение са Федерална република Германия, Република Италия и Румъния.
Съставено в Брюксел на 20 април 2011 година.

Labels: 4
19
6
18
15